ddrg/super_eurlex huggingface dataset:
(6)

No otras puses, Kopienas nozīmes teritoriju saraksta trešais atjauninājums Atlantijas bioģeogrāfiskajam reģionam ir vajadzīgs, lai atspoguļotu to informāciju par pārmaiņām teritorijā, kuru dalībvalstis iesniegušas pēc sākotnējā saraksta un pirmo divu atjaunināto Kopienas sarakstu pieņemšanas. No šāda viedokļa Kopienas nozīmes teritoriju trešais atjauninātais saraksts Atlantijas bioģeogrāfiskajam reģionam ir Kopienas nozīmes teritoriju saraksta konsolidēta versija Atlantijas bioģeogrāfiskajam reģionam. Tomēr jāuzsver, ka pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, piemērojami iespējami drīz, bet ne vēlāk kā sešu gadu laikā no dienas, kad pieņemts Kopienas nozīmes teritoriju sākotnējais saraksts vai pirmie divi atjauninātie saraksti Atlantijas bioģeogrāfiskajam reģionam, atkarībā no tā, kurā Kopienas nozīmes teritoriju sarakstā minētā teritorija kā tāda tika iekļauta pirmo reizi.
LV Eiropas Savienības Oficiālais Vēstnesis L 299/46

Labojums Padomes Lēmumā 2010/648/ES (2010. gada 14. maijs) par to, lai Eiropas Savienības vārdā parakstītu Nolīgumu, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā

( “Eiropas Savienības Oficiālais Vēstnesis” L 287, 2010. gada 4. novembris )

Virsrakstā uz vāka un 1. lappusē:

tekstu:

“2010. gada 14. maijs”

lasīt šādi:

“2010. gada 14. jūnijs”.

Paraksta daļā 2. lappusē:

tekstu:

“2010. gada 14. maijā”

lasīt šādi:

“2010. gada 14. jūnijā”.
(40)

Attiecībā uz selektīvas priekšrocības jēdzienu Komisijai, pirmkārt, ir jānosaka atsauces shēma. Aplūkojamā gadījumā Komisija uzskata, ka saskaņā ar standarta analīzi atsauces shēma ir spēkā esošā vispārējā enerģētikas nodokļu sistēma (tostarp visi nodokļi, kas tiek uzlikti par katra energoprodukta patēriņu, t. i., CO2 nodoklis un elektroenerģijas nodoklis). Tas atbilst Enerģētikas nodokļu direktīvas 4. panta 2. punktam, saskaņā ar kuru visus netiešos nodokļus par to pašu energoproduktu var summēt, lai atbilstu Kopienas minimālajiem nodokļu līmeņiem. Turklāt 2004. gadā Dānija iepazīstināja ar šiem abiem nodokļiem kā daļu no valsts enerģētikas nodokļu sistēmas, lai pierādītu atbilstību Enerģētikas nodokļu direktīvai un valsts atbalsta nolūkā pamatotu atbrīvošanu no elektroenerģijas nodokļa (23). Atbrīvojot atbalsta saņēmējus no finanšu sloga, kas citādi būtu bijis daļa no viņu ražošanas izmaksām, shēma ir labvēlīgāka atbalsta saņēmējiem salīdzinājumā ar tiem uzņēmumiem, kas nav atbrīvoti no nodokļa, un tādā veidā atkāpjas no atsauces shēmas. Dānijas iestādes apgalvo, ka, analizējot selektīvas priekšrocības esamību, būtu jāņem vērā tas, ka atbalsta saņēmējiem ir apgrūtinājums saskaņā ar ES ETS. Komisija norāda, ka enerģētikas nodokļu sistēmai tikai daļēji ir tāds pats mērķis kā ES ETS. Ja ES ETS mērķis ir vienīgi samazināt CO2 emisijas, tad enerģētikas nodokļu sistēmai ir arī citi mērķi, piemēram, veicināt energoefektivitāti un iekasēt ieņēmumus valstij. Turklāt ir būtiskas atšķirības starp to, kā darbojas nodoklis vai nodeva un kā darbojas kvotu sistēma (piemēram, ES ETS ne vienmēr rada faktiskās izmaksas, kuras katram atbalsta saņēmējam jāmaksā par katru patērēto enerģijas vienību). Pamatojoties uz šo, Komisija nepiekrīt Dānijas viedoklim, ka CO2 nodoklis un ES ETS kopā būtu jāuzskata par atsauces shēmu.
(6)

Piešķiramā valsts atbalsta lielums kopā ir 55 miljoni Lietuvas litu (LTL), un tam vajadzētu dot iespēju laikā no 2010. līdz 2013. gadam kopā iegādāties 370 000 hektārus lauksaimniecības zemes – ne vairāk kā 300 hektāru lauksaimniecības zemes vienam pircējam. Atbalsta summai, ko izmaksā vienai saimniecībai, vajadzētu būt apmēram LTL 11 000. Zemi drīkstēs pārdot fiziskām personām, kas atbilst šādiem nosacījumiem: gadā pirms tā gada, kurā iesniegts pieteikums valsts atbalsta saņemšanai, tās ir iesniegušas “vienoto pieteikumu” saistībā ar platībatkarīgā atbalsta shēmām, kā paredzēts 11. pantā Komisijas Regulā (EK) Nr. 796/2004 (2004. gada 21. aprīlis), ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (1); tās pārvalda lauku saimniecības grāmatvedības uzskaiti; tām ir praktiskā darba pieredze lauksaimniecībā, un tām pieder reģistrēta lauku saimniecība vai tām ir praktiskā darba pieredze lauksaimniecībā un diploms lauksaimniecības jomā vai arī dokuments, kas apliecina profesionālo izglītību lauksaimniecībā. Zemi var pārdot arī juridiskām personām, kurām vismaz pusi no gada ienākumiem veido ieņēmumi no tirgū laižamu lauksaimniecības produktu pārdošanas un attiecībā uz kurām pastāv pierādījumi par to ekonomisko dzīvotspēju.
d)

izveido Apvienoto komiteju, kas uzrauga nolīguma īstenošanas gaitu. Tā sastāv no Vatikāna Pilsētvalsts, Itālijas Republikas, Komisijas un ECB pārstāvjiem. Tai ir iespēja katru gadu pārskatīt fiksēto daļu, ievērojot inflāciju un kolekcionāru tirgus attīstību. Ik pēc 5 gadiem tā izvērtē to monētu minimuma proporciju, kas jāievieš pēc nominālvērtības, un var nolemt to palielināt. Lēmumus tā pieņem vienprātīgi. Apvienotā komiteja pieņem savu reglamentu;
(4)

Kopienas e-parakstu sistēma tika noteikta Eiropas Parlamenta un Padomes 1999. gada 13. decembra Direktīvā 1999/93/EK par Kopienas elektronisko parakstu sistēmu (2). Lai veicinātu uz kvalificēta sertifikāta balstītu uzlabotu elektronisko parakstu efektīvu izmantošanu starp dalībvalstīm, ir jāvairo uzticamība šādiem elektroniskajiem parakstiem neatkarīgi no tā, kurā dalībvalstī ir nodibināts parakstītājs vai sertifikācijas pakalpojumu sniedzējs, kas izsniedz kvalificētu sertifikātu. To varētu īstenot, atvieglojot drošu piekļuvi informācijai, kas vajadzīga elektronisko parakstu validēšanai, jo īpaši informācijai, kas attiecas uz sertifikācijas pakalpojumu sniedzējiem, kurus pārrauga/akreditē dalībvalstī, un to piedāvātajiem pakalpojumiem.
(5)

Izmeklēšanas procedūras laikā Urugvajas iestādes pauda gatavību izzināt iespējas rast abpusēji pieņemamu risinājumu. Komisijas dienesti piekrita apspriesties par iespējamajiem līdzekļiem sūdzībā izvirzīto jautājumu risināšanai. Apspriedes gaitā Urugvajas iestādes ierosināja šādus lietas risinājuma elementus: a) attiecībā uz Urugvajas iestāžu pirmo praksi, saskaņā ar kuru viskijs, kas ir nogatavots trīs vai vairākus gadus, ir izslēgts no zemāko nodokļu kategorijas (un ES noteikumi paredz, ka viskijs ir jānogatavo vismaz trīs gadus), Urugvaja ierosināja no 2005. gada 1. jūlija atcelt minēto prasību; b) attiecībā uz diskriminējošo prasību uzlīmēt nodokļu markas uz importētajām viskija pudelēm Urugvaja apņēmās līdz 2005. gada 30. jūnijam grozīt attiecīgos noteikumus un piemērot tos 90 dienu termiņā; c) treškārt, SWA arī apgalvoja, ka Urugvajas valsts nodokļu režīms alkoholisko dzērienu jomā ir pretrunā VVTT, jo tas netiek pārvaldīts vienoti, objektīvi un taisnīgi. Urugvajas iestādes ierosināja sekmēt pārmaiņas IMESI akcīzes nodokļa struktūrā, lai “tas atbilstu starptautiski visplašāk atzītajām nodokļu sistēmām” līdz 2006. gadam; d) attiecībā uz ceturto aspektu, proti, prasību importa nodokli 80 % apmērā no preču muitas vērtības samaksāt avansā, tika panākta vienošanās, ka Urugvaja var saglabāt IMESI nodokļa avansa maksājumu sistēmu, lai novērstu izvairīšanos no nodokļiem.
3.

Cūku liemeņu liesās gaļas saturu aprēķina pēc šādas formulas: FOM = 61,213 + 0,152 × M – 0,624 × F kur: = aprēķinātais liesās gaļas saturs liemenī (procentos), M = muskuļu kārtas biezums (milimetros), ko mēra starp otro un trešo ribu no beigām 70 mm attālumā no sadalītā liemeņa viduslīnijas (milimetros), F = tauku kārtas biezums (ieskaitot ādu), ko mēra tajā pašā vietā, kur muskuļu kārtas biezumu (milimetros). Šo formulu piemēro liemeņiem, kuru svars ir no 60 līdz 120 kg.
(30)

Saskaņā ar Polijas iestāžu sniegto informāciju saņēmējs veica nozīmīgu paša ieguldījumu. Pārstrukturēšanas kopējās izmaksas bija 43,6 miljoni zlotu, bet pārstrukturēšanas finansējuma avoti, kurus var klasificēt kā pašu ieguldījumu, vērtējami 23,7 miljonu zlotu apmērā, un tie sastāv no privātā ieguldītāja kapitāla (16 miljoni zlotu), ieņēmumiem no jau realizēto aktīvu pārdošanas vai iznomāšanas (0,4 miljoni zlotu) un uzņēmuma koplīguma piemērošanas īslaicīgas apturēšanas (7,3 miljoni zlotu). Attiecībā uz pēdējo no minētajiem finansējuma avotiem Polijas iestādes apgalvo, ka tas ir nodarbinātības pabalstu samazinājums, jo uzņēmums Odlewnia Śrem uz laiku ir atbrīvots no iemaksām uzņēmuma sociālo pabalstu fondā. Šo fondu labprātīgi izveidoja Odlewnia Śrem un uzņēmuma arodbiedrība, un tiesību akti to nepieprasa. Līdz ar to valsts līdzekļi tajā nav iesaistīti. Tika paskaidrots, ka lēmumu pieņēma, vienojoties ar arodbiedrību, kura piekrita daļu no darbinieku pabalstiem ziedot pārstrukturēšanai. Tādēļ pasākumu var uzskatīt par pašu ieguldījumu.
(33)

Šajā gadījumā aplūkojamā atbalsta piešķiršanas dienā piemērojamie noteikumi ir pamatnostādņu 11.3. punktā izklāstītie noteikumi. Saskaņā ar šo punktu jāievēro šādi nosacījumi: a) zaudējumiem jāsasniedz zināma robežvērtība, kas noteikta 20 % apmērā no normālā ražošanas apjoma mazāk labvēlīgos apgabalos un 30 % apmērā pārējos apgabalos; zaudējumi jāaprēķina atsevišķi katrai saimniecībai; b) minētās robežvērtības jānosaka, pamatojoties uz attiecīgās kultūras bruto ražošanas apjomu aplūkojamajā gadā salīdzinājumā ar bruto ražošanas apjomu parastā gadā; principā parasta gada bruto ražošanas apjoms jāaprēķina, pieņemot par atskaites punktu vidējo bruto ražošanas apjomu pēdējos trīs gados, izslēdzot tos gadus, kuros ir maksāta kompensācija par zaudējumiem, kas radušies nelabvēlīgu laika apstākļu dēļ; ir pieļaujamas citas parastā ražošanas apjoma aprēķina metodes (ieskaitot reģionālus atsauces skaitļus) ar nosacījumu, ka šīs metodes ir reprezentatīvas un to pamatā nav pārmērīgi augsts ražas novērtējums; c) lai nepieļautu pārmērīgas kompensācijas, izmaksājamā atbalsta summa nedrīkst pārsniegt vidējo ražošanas līmeni parastā laikposmā, kas reizināts ar vidējo cenu tajā pašā laikposmā, atņemot notikuma gada faktisko ražošanas apjomu, kas reizināts ar vidējo cenu šajā gadā; d) no atbalsta summas jāatskaita arī visi tiešie atbalsta maksājumi; e) no atbalsta summas jāatskaita summas, kas saņemtas saskaņā ar apdrošināšanas shēmām; turklāt jāņem vērā arī parastās izmaksas, kuras lauksaimniekiem nerodas, piemēram, ja raža nav jānovāc.
(87)

Lēmumā sākt procedūru Komisija šajā sakarībā atzīmēja, ka Altmark spriedumā ir paredzēts, ka: “Nav neiespējami, ka valsts subsīdijai, kas piešķirta uzņēmumam, kurš sniedz tikai vietējos vai reģionālos pārvadājumu pakalpojumus un nesniedz pārvadājumu pakalpojumus ārpus savas izcelsmes valsts, tomēr var būt ietekme uz tirdzniecību starp dalībvalstīm. Ja dalībvalsts piešķir valsts subsīdiju uzņēmumam, tad tāds uzņēmums minētā iemesla dēļ var turpināt sniegt pārvadājumu pakalpojumus vai palielināt to sniegšanas apjomu, kā rezultātā citās dalībvalstīs reģistrētiem uzņēmumiem ir mazāk izredžu sniegt pārvadājumu pakalpojumus minētās dalībvalsts tirgū (skatīt tālab Lietu 102/87 Francija pret Komisiju [1988] ECR 4067, 19. punktu; Lietu C-305/89 Itālija pret Komisiju [1991] ECR I-1603, 26. punktu; un Spānija pret Komisiju, 40. punktu). Konkrētajā gadījumā minētais atzinums nav tikai hipotētisks, jo, kā šķiet īpaši no Komisijas apsvērumiem, vairākas dalībvalstis kopš 1995. gada ir sākušas atvērt zināmus pārvadājumu tirgus konkurencei uzņēmumiem, kas reģistrēti citās dalībvalstīs, tā ka vairāki uzņēmumi jau piedāvā pilsētas, piepilsētas vai reģionālos pārvadājumu pakalpojumus dalībvalstīs, kas nav to izcelsmes valsts. Visbeidzot, atbilstīgi Tiesas praksei nav tāda sliekšņa vai procentuālās daļas, zem kura/kuras var uzskatīt, ka tirdzniecība starp dalībvalstīm nav ietekmēta. Salīdzinoši mazā atbalsta summa vai salīdzinoši mazais tā uzņēmuma izmērs, kas saņem atbalstu, pats par sevi neizslēdz iespēju, ka varētu tikt ietekmēta tirdzniecība starp dalībvalstīm (skatīt Tubemeuse, 43. punktu, un Spānija pret Komisiju, 42. punktu). Līguma 92. panta 1. punkta piemērošanas otrais nosacījums, proti, ka atbalstam jāspēj ietekmēt tirdzniecība starp dalībvalstīm, līdz ar to nav atkarīgs no sniegto pārvadājumu pakalpojumu vietējā vai reģionālā rakstura vai no konkrētās darbības jomas mēroga” (12).
LV Eiropas Savienības Oficiālais Vēstnesis L 73/19

PADOMES LĒMUMS

(2009. gada 16. februāris),

lai noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2009/246/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un tā 300. panta 3. punkta otro daļu,

ņemot vērā 2005. gada Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (turpmāk “protokols”), Eiropas Kopienas un tās dalībvalstu vārdā tika parakstīts 2008. gada 13. oktobrī Luksemburgā. ņemot vērā tā noslēgšanu vēlāk saskaņā ar Padomes Lēmumu 2008/881/EK (2).

(2) Protokols būtu jāapstiprina,

IR NOLĒMUSI ŠĀDI.

1. pants

Ar šo Eiropas Kopienas un tās dalībvalstu vārdā tiek apstiprināta Protokola Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, parakstīšana.

Protokola teksts pievienots šim lēmumam (3).

2. pants

Padomes priekšsēdētājs Kopienas un tās dalībvalstu vārdā deponē protokola 8. pantā paredzētos aktus.

Briselē, 2009. gada 16. februārī Padomes vārdā — priekšsēdētājs O. LIŠKA

(1) 2008. gada 16. decembra piekrišana (Oficiālajā Vēstnesī vēl nav publicēta).

(2) OV L 324, 3.12.2008., 1. lpp.

(3) Skatīt OV L 324, 3.12.2008., 3. lpp.
(12)

Direktīvas 97/23/EK I pielikuma 3.1.5. punktā (izsekojamība) noteikts, ka jāīsteno piemērotas procedūras, lai ar piemērotiem līdzekļiem identificētu spiediena izturību veicinošu materiālu, no kā izgatavo iekārtas sastāvdaļas, to saņemot, ražošanas laikā un līdz ražotās spiediena iekārtas gala testam. Šīs prasības mērķis ir novērst jebkādas šaubas par iekārtā izmantoto materiālu specifikāciju. Ražotājs atkarībā no īpašībām un ražošanas metodes var piemērot dažādas procedūras. Pilnvarotā iestāde, kas veic iekārtas atbilstības novērtēšanas procedūru, katrā atsevišķā gadījumā novērtē, vai šīs procedūras atbilst direktīvas I pielikuma 3.1.5. punkta prasībām. Tāpēc, lai gan 7.3.1. iedaļa ir jāuzlabo, nebūtu proporcionāli šā iemesla dēļ standarta atsauces nepublicēt.
(5)

Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis (4) īstenošanā, piemērošanā un pilnveidošanā – šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta A. punktā, to skatot saistībā ar 3. pantu Padomes Lēmumā 2008/146/EK (2008. gada 28. janvāris) par to, lai Eiropas Kopienas vārdā noslēgtu minēto Nolīgumu (5).
3.

Nosacījumi, ar kādiem ELISA testu izmanto govju enzootiskās leikozes noteikšanai a) ELISA testus var izmantot, analizējot seruma un piena paraugus; b) ja ELISA testus izmanto sertificēšanas nolūkā saskaņā ar 6. panta 2. punkta c) apakšpunktu vai, lai izveidotu un uzturētu ganāmpulka statusu saskaņā ar D pielikuma I sadaļu, seruma vai piena paraugu apvienošanu veic tā, lai testa rezultātus varētu neapšaubāmi attiecināt uz atsevišķiem dzīvniekiem, uz kuriem attiecas apvienotais paraugs. Visus apstiprinājuma testus veic paraugiem, kas ņemti no atsevišķiem dzīvniekiem; c) ja ELISA testus izmanto nefasēta piena paraugam, šo paraugu ņem no piena, kas ir savākts saimniecībā, kurā ir vismaz 30 % slaucamu piena govju. Visus apstiprinājuma testus veic seruma vai piena paraugiem, kas ņemti no atsevišķiem dzīvniekiem.”
(3)

Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir nosauktas trešās valstis, kuras atbilst Regulas (EK) Nr. 854/2004 11. panta 4. punktā minētajiem kritērijiem un tādējādi spēj garantēt, ka minētie produkti, ko eksportē uz Eiropas Savienību, atbilst Eiropas Savienības tiesību aktos paredzētajiem sanitārajiem nosacījumiem attiecībā uz patērētāju veselības aizsardzību. Attiecīgi minētā lēmuma I pielikumā ir iekļauts to trešo valstu saraksts, no kurām ir atļauts importēt gliemenes, adatādaiņus, tunikātus un jūras gliemežus lietošanai pārtikā, savukārt minētā lēmuma II pielikumā ir iekļauts to trešo valstu un teritoriju saraksts, no kurām ir atļauts ievest jebkāda veida zvejniecības produktus lietošanai pārtikā.
6.

Saraksta daļu, kas attiecas uz Itāliju, groza šādi: a) ierakstu par Čivitavekijas (Civitavecchia) ostu aizstāj ar šādu ierakstu: “Civitavecchia IT CVV 1 P HC(2), NHC(2)” b) ierakstu par Džoija Tauro (Gioia Tauro) ostu aizstāj ar šādu ierakstu: “Gioia Tauro IT GIT 1 P HC(2), NHC-NT(2)” c) ierakstu par Vado Ligure Savona ostu aizstāj ar šādu ierakstu. “Vado Ligure Savona IT VDL 1 P HC(2),NHC-NT(2)”
3.

Lēmuma 28. pantu groza šādi: a) 1. punktu aizstāj ar šādu punktu: “1. Šā lēmuma 25. pantā minētajām valstīm prasa samaksāt 70 % no to iemaksām, vēlākais, līdz 1. aprīlim un 30 % – vēlākais, līdz 1. oktobrim.”; b) svītro 1.a punktu; c) 3. punktu aizstāj ar šādu punktu: “3. Atkāpjoties no 1. punkta un neskarot 49. pantu, Bulgārija un Rumānija līdz 2010. gada 31. decembrim veic savu attiecīgo iemaksu pilnā apmērā. Lihtenšteina līdz 2010. gada 31. decembrim veic savu attiecīgo iemaksu par 2010. gadu pilnā apmērā.”; d) svītro 4. punktu.
2.

Lēmuma 2. panta 2. punktu aizstāj ar šādu punktu: “2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu tuberkulīna un gamma–interferona testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu: a) EUR 14 000 000 Īrijai; b) EUR 9 100 000 Spānijai; c) EUR 2 900 000 Itālijai; d) EUR 120 000 Polijai; e) EUR 200 000 Portugālei.”
LV Eiropas Savienības Oficiālais Vēstnesis L 291/24

PADOMES UN KOMISIJAS LĒMUMS

(2009. gada 19. oktobris)

par to, lai noslēgtu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2009/816/EK, Euratom)

EIROPAS SAVIENĪBAS PADOME,

EIROPAS KOPIENU KOMISIJA,

ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas otro teikumu un 300. panta 3. punkta pirmo daļu,

ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,

ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu (1),

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Saskaņā ar Padomes Lēmumu 2009/173/EK (2)2008. gada 9. decembrī Eiropas Kopienas un dalībvalstu vārdā tika parakstīts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

(2) Līdz protokola spēkā stāšanās brīdim to provizoriski piemēro no 2007. gada 1. janvāra.

(3) Protokols būtu jānoslēdz,

IR NOLĒMUŠAS ŠĀDI.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

Protokola teksts ir pievienots šim lēmumam (3).

2. pants

Padomes priekšsēdētājs Eiropas Kopienas un tās dalībvalstu vārdā sniedz protokola 3. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

Luksemburgā, 2009. gada 19. oktobrī Padomes vārdā – priekšsēdētājs E. ERLANDSSON Komisijas vārdā – priekšsēdētājs José Manuel BARROSO

(1) Eiropas Parlamenta 2007. gada 10. jūlija Atzinums (Oficiālajā Vēstnesī vēl nav publicēts).

(2) OV L 62, 6.3.2009., 7. lpp.

(3) OV L 62, 6.3.2009., 9. lpp.
1)

Svītro šādus ierakstus par gaļas pārstrādes uzņēmumiem: Nr. Veterinārais numurs Uzņēmuma nosaukums Pilsētas/ielas vai ciema/reģiona nosaukums “3. BG 0101009 ET „Livela-Dimitar Andonov“ s. Pokrovnik obl. Blagoevgrad 7. BG 0201011 SD „K § K-Atanasov i Enchev“ gr. Burgas zh.k. Miladinovi bl.57 vh.B 8. BG 0201014 ET „Kristof“ s. Banevo obl. Burgas 11. BG 0201030 ET „GIDA“ gr. Burgas kv. „Lozovo“ ul. „Treti mart“ 15 17. BG 0301018 ET „Rekardi-Svetoslav Dobrev“ gr. Dolni Chiflik Promishlena zona 25. BG 0801001 „BMV“ OOD gr. Dobrich kv. Riltsi 63. BG 1901009 ET „LYUBMAKS“ s. Nova Cherna — DZS 90. BG 0202005 ET „Dit-D. Kaltakchieva“ s. Banevo obl. Burgas 95. BG 0302011 „Hepi Leydi“ EOOD s. Yarebichna obl. Varna 102. BG 0602001 ET „Toshko Todorov“ s. Kravoder, obsht. Krivodol, obl. Vratsa 107. BG 0602008 ET „Toshko Todorov“ s. Kravoder, obsht. Krivodol, obl. Vratsa 110. BG 0802003 „Komis“ OOD s. Plachi dol, obl. Dobrich 124. BG 2202015 „Tina-2000“ OOD gr. Suhodol ul. „Trayan Tanev“ 53 133. BG 24020042 „Taneva“ EOOD s. Kran obsht. Kazanlak 139. BG 0305032 ET „Trifon Trifonov-69“ gr. Varna ul. „Ak. Kurchatov“ 140. BG 0305033 „DET-2000“ OOD gr. Varna ul. „Pod igoto“ 42 142. BG 0305037 „ZHENIA — VE“ EOOD gr. Varna ul. „Layosh Koshut“ 19 143. BG 0305038 ET „Vini-Kiril Bakalov“ s. Benkovski obsht. Varna 159. BG 0905005 ET „Imam“ gr. Dzhebel zh.k „Progres“ 167. BG 1405003 „Sami M“ OOD gr. Pernik kv. „Kalkas“ ul. „Zahari Zograf“ 143 171. BG 1505017 ET „Nina-94-Nina Dimitrova“ gr. Trastenik obsht. D. Mitropolia 178. BG 1605044 „Flaysh produkte“ OOD gr. Hisar ul. „Ivan Vazov“ 17 181. BG 1605053 ET „Daki-Velko Gadzhev“ gr. Rakovski ul. „Vasil Levski“ 40 198. BG 2505015 „Erko-2002“ gr. Popovo ul. „Gagarin“ 62 221. BG 0304030 „TRANZH“ AD gr. Varna ul. „8-mi Septemvri“ 12 222. BG 0304033 „Alians-MK“ OOD gr. Varna ul. „G. Popov“ 1 282. BG 1604013 „Komaks-3“ OOD gr. Plovdiv ul. „Klokotnitsa“ 31 309. BG 2004001 ET „Nikov-Iv.Kostadinov“ gr. Sliven „Selishteto“ 311. BG 2004015 „Ramira“ OOD gr. Sliven Industrialna zona 321. BG 2204028 ET „TONIMEKS-Stoyan Spasov“ gr. Sofia ul. „Oporska reka“ 3 331. BG 2204082 „Em Vi Em 3“ OOD gr. Sofia kv. Benkovski ul. „Vele Mitrov“ 17 349. ВG 2404028 „Rekord — 90“ EOOD s. Rakitnitsa obsht. St. Zagora 352. BG 2404033 „Zhoreti“ EOOD gr. Stara Zagora ul. „Industrialna“ 1 359. BG 2604010 EOOD „Nolev“ gr. Haskovo kv. „Bolyarovo“ ul. „Shipka“ 2 362. BG 2604014 ET „Roni“ gr. Harmanli ul. „Hr. Smirnenski“ 102 363. BG 2604017 ET „Angel Sarandiev“ gr. Svilengrad ul. „Tekstil“ 364. BG 2604018 „Monita“ OOD gr. Dimitrovgrad kv. „Chernokonevo“ ”